<classify> Uwepo wa Salum Telela, Patto Ngonyani na Thabani Kamusoko, kumemfanya kocha Hans Pluijm, kumuweka benchi kiungo huyo mwenye uwezo wa kucheza nafasi nyingi za ulinzi.Akizungumza na gazeti hili, Twite alisema hajajua kama msimu ujao atasalimika na janga la kutemwa kutokana na nafasi ndogo anayoipata ya kucheza kwenye mechi za timu hiyo tangu kuanza msimu huu, licha ya kucheza kwa kujituma mazoezini.Msimu huu umekuwa na changamoto, kubwa ni kuwania nafasi ya kucheza na wachezaji vijana, mechi nyingi nimekuwa nikianzia benchi, kitu ambacho kinanipa hofu kwamba huenda nikaoneshwa mlango wa kutokea ukizingatia mkataba wangu unamalizika baada ya ligi kuisha, alisema.Twite, mzaliwa wa Jamhuri ya Kidemokrasia ya Congo DRC, alisema anajua kuwa kocha wake amepoteza imani na yeye kutokana na uwepo wa wachezaji hao anaocheza nao kwenye nafasi moja, lakini amekuwa akijitahidi kujituma mazoezini ili kumshawishi aweze kumtumia kikosi cha kwanza.Kiraka huyo aliyetamba na timu za APR ya Rwanda na FC Lupopo ya Congo, ametua Yanga misimu minne iliyopita, na ameichezea kwa mafanikio timu hiyo na kufanikiwa kuipa mataji mawili ya Ligi Kuu ya Tanzania Bara.  <topic>: michezo 